Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 284/08)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1)

OBVESTILO O STANDARDNI SPREMEMBI ENOTNEGA DOKUMENTA

„Moulis/Moulis-en-Médoc“

PDO-FR-A0731-AM02

DATUM OBVESTILA: 7. MAJ 2021

OPIS ODOBRENIH SPREMEMB IN RAZLOGI ZANJE

1. Geografsko območje

Geografsko območje je bilo spremenjeno zaradi razmejitve, na podlagi katere je bila občina Arcins odstranjena z geografskega območja.

Poleg tega je bil seznam občin posodobljen v skladu z uradnim geografskim kodeksom.

Enotni dokument je spremenjen v točki 6.

2. Razmejeno območje parcel

Datum 18. november 2020 je bil dodan na seznam zasedanj pristojnega nacionalnega odbora, ki je odobril razmejitve območja parcel.

Namen te spremembe je dodati datum, ko je pristojni nacionalni organ odobril spremembo razmejenega območja parcel znotraj geografskega območja proizvodnje. Razmejitev parcel znotraj geografskega območja proizvodnje zajema opredelitev parcel, primernih za proizvodnjo zadevne zaščitene označbe porekla.

Te spremembe ne vplivajo na enotni dokument.

3. Območje v neposredni bližini

Seznam občin na geografskem območju v neposredni bližini je bil posodobljen z uradnim geografskim kodeksom.

Enotni dokument je spremenjen v točki 9.

4. Promet med odobrenimi skladišči

Točka (b) odstavka 5 oddelka IX poglavja 1, ki se nanaša na datum dajanja vina v promet med odobrenimi skladišči, je črtana.

Zaradi te spremembe se enotni dokument ni spremenil.

5. Povezava z geografskim območjem

Povezava je bila spremenjena, da se upošteva odstranitev občine Arcins, tako da je dodano: „Zaradi posodobitve razmejitve, odobrene leta 2020, je bila odstranjena občina Arcins. “.

Enotni dokument je spremenjen v točki 8.

6. Sklicevanje na nadzorni organ

Besedilo sklica na nadzorni organ je usklajeno z besedilom, ki se pojavlja v drugih specifikacijah proizvodov za označbe. Gre zgolj za redakcijsko spremembo.

Zaradi te spremembe se enotni dokument ni spremenil.

ENOTNI DOKUMENT

1. Ime

Moulis

Moulis-en-Médoc

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vin

Mirna rdeča vina

KRATEK OPIS

Ta vina imajo najmanj 11-odstotni volumenski delež naravnega alkohola, po obogatitvi pa volumenski delež skupnega alkohola ne presega 13,5 %.

Vsaka serija vina, ki se trži, vsebuje:

— največ 0,30 g/L jabolčne kisline,

— največ 2 g/L fermentirnih sladkorjev (glukoze in fruktoze).

— neustekleničeno vino vsebuje največ 13,26 meq/L hlapnih kislin oziroma 0,79 g/L ocetne kisline do 31. julija leta, ki sledi letu trgatve, in največ 16,33 meq/L oziroma 0,98 g/L ocetne kisline po tem datumu.

Vsebnosti skupnih kislin in skupnega žveplovega dioksida, kot sta določeni z zakonodajo Skupnosti. Vina so fina in zaokrožena, saj so pogosto pridelana iz sorte merlot N, večinoma skupaj s sorto cabernet-sauvignon N. Sorti petit verdot N in cabernet franc N ter redkeje sorti cot N in carmenère N prinašajo kompleksnost. Zaradi dobre taninske strukture polnost dosežejo po sedmih do desetih letih staranja. Ta vina pogosto odlikujejo intenzivna barva, elegantna cvetica, kompleksni in močni aromatični odtenki ter okus, ki se dolgo obdrži v ustih.

Na splošno vina, pridelana na gruščnatih tleh, povezujejo eleganca, moč in kompleksnost. Na glinasto-apnenčastih tleh se prideluje vino z nekoliko polnejšim telesom kot na prej navedenih tleh. Vina so zelo primerna za staranje. Vsekakor vina zorijo najmanj do 1. junija.

SPLOŠNE ANALITSKE LASTNOSTI

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

5.1. Posebni enološki postopki

1. Enološki postopki

Posebni enološki postopek

Tehnike obogatitve z rektifikacijo so dovoljene do koncentracije 15 %.

Volumenski delež skupnega alkohola vin po obogatitvi ne presega 13,5 %.

Poleg teh določb se za enološke postopke pri teh vinih upoštevajo obveznosti iz zakonodaje Unije ter zakonika o kmetijstvu in morskem ribištvu.

2. Pridelovalna praksa

(a) Gostota zasaditve

Najmanjša gostota zasaditve vinske trte je 7 000 trsov na hektar.

Razdalja med vrstami ne sme biti večja od 1,50 metra, razmik med trsi v isti vrsti pa ne sme biti manjši od 0,80 metra.

(b) Pravila rezi

Rez vinske trte se izvede najpozneje na stopnji razvitih listov (fenofaza 9 po Lorenzu) z naslednjimi vrstami rezi:

— rez na kratko in na šparone, pri čemer sta na trsu dva šparona z največ petimi očesi na šparon za sorte vinske trte cabernet sauvignon N, cot N (malbec), merlot N in petit verdot N ter največ sedmimi očesi na šparon za sorti vinske trte cabernet franc N in carmenère N. Nadomestni les se reže na dve vidni očesi,

— kratko (dva kordona) ali pahljačasto (štirje kraki).

Vsekakor je na trsu lahko največ 12 očes.

(c) Namakanje

Namakanje v obdobju rasti trte se lahko odobri v skladu z določbami zakonika o kmetijstvu in morskem ribištvu.

5.2. Največji donosi

63 hektolitrov na hektar

6. Razmejeno geografsko območje

Trgatev ter proizvodnja, obdelava in zorenje vina na podlagi uradnega geografskega kodeksa z dne 25. marca 2020 potekajo na ozemlju občine Moulis v departmaju Gironde ter na parcelah, navedenih v Prilogi 1 za naslednje občine: Castelnau-de-Médoc, Lamarque in Listrac-Médoc.

7. Glavne sorte vinske trte

Cabernet franc N

Cabernet-sauvignon N

Carmenère N

Cot N – malbec

Merlot N

Petit verdot N

8. Opis povezave

8.1. Opis naravnih dejavnikov, ki prispevajo k povezavi

Označba „Moulis“, ki leži v osrednjem delu polotoka Médoc, na pol poti med Margauxjem in Saint-Julienom, ima obliko ozkega traku, ki je dolg 12 kilometrov in pravokoten na ustje reke Gironde. Ta označba leži najbolj zahodno od „občinskih enot“ Médoca in ne meji na ustje.

Čeprav v tej regiji prevladuje atlantsko podnebje, ima sorazmerno izravnavo sezonskih nihanj in zmerno količino padavin. Ti ugodni podnebni dejavniki so posledica učinka toplotnega uravnavanja, ki ga omogočajo vode Atlantskega oceana in ustja Gironde. Padavine so dobro razporejene čez celo leto. Vendar so vremenske motnje z oceana, ki pridejo z zahoda ob koncu poletja, vsako leto drugačne: zaradi deževnih jesenskih obdobij nizkega zračnega pritiska ali pa vročih in zelo sončnih poznih jeseni so vina izjemno žlahtna.

Na ozemlju občine Moulis-en-Médoc se na dvanajstih kilometrih na osi vzhod-zahod razteza pas blagih bregov. Občina, ki na severu meji na občino Listrac-Médoc, je na jugu od občine Avensan ločena z depresijo potokov Ayguebelle in Tiquetorte.

Z morsko evolucijo se je v terciarju oblikovala vrsta debelih glinasto-apnenčastih slojev. V kvartarju, ko so se izmenjevale ledene dobe in vmesna zmerna obdobja, so bili rečni nanosi sestavljeni iz moren, proda, peska in melja. Po inverziji reliefa zaradi erozije so ostanki teh nanosov postali osamelci iz grušča ali ledeniškega grušča, katerega velikost lahko sega od majhnih kamenčkov do velikega proda, ki so zaporedoma razporejeni v terase.

Tako so v severno-vzhodnem delu občine gruščnati grebeni Günza med seboj povezani s peščeno-gruščnatimi tlemi na glinasto-apnenčasti podlagi. Ti grebeni na zahodu mejijo na glinasto-lapornata tla, ki se nadaljujejo do juga kraja. Na jugu občine tla postanejo pretežno glinasto-apnenčasta. Zahodno od vasi Bouqueyran se ponekod pojavijo visoke terase iz grušča. Od tod so tla vse manj razgibana, zanje pa sta značilna koluvialni pesek in landeški pesek. Celotno ozemlje občine je prepredeno z vlažnimi, ozkimi in nekoliko zaprtimi dolinami, ki tvorijo območja, kjer se nalagajo peščeni nanosi. Specialisti pravijo, da je „Moulis“ zaradi raznolikosti tal „čudovit koncentrat vinorodnega Médoca“.

Moulis-en-Médoc ima torej nekoliko gričevnato vinorodno pokrajino, med 20 in 30 metri nadmorske višine, ob departmajski cesti številka 5, ki od vzhoda proti zahodu povezuje naselje občine z različnimi zaselki, kjer ležijo glavni sedeži vinogradniških gospodarstev. V vlažnih dolinah prevladujejo resje in bodičevje ali gozd. Na zahodu, na drugi strani zaselka Bouqueyran, se razteza gozdnata pokrajina, v kateri ni vinogradništva in ki z gozdom označuje prehod v pokrajini Gironde.

Geografsko območje pridelave kontrolirane označbe porekla „Moulis“ zajema občino Moulis-en-Médoc ter del ozemlja občin Castelnau-de-Médoc, Lamarque in Listrac-Médoc.

Na tem ozemlju je prisotnost vinskih trt dokazana že od antične dobe, zaznamuje pa jo mešana rastlinska pridelava v obliki latifundije (veleposestva). Tam so bile odkrite tri galsko-rimske naselbine. V tem obdobju je bila posajena znana vinska trta Vitis Biturica, prednica sort cabernet.

V srednjem veku je bil Médoc žitnica Bordeauxa. O tem pričajo številni mlini za mletje žita. Ime Moulis izvira iz besede „moulin“ (mlin). Vinogradi so se začeli razvijati v 13. stoletju pod vplivom fevdalnih gospodarjev in verske skupnosti, o katere obstoju in pomembnosti priča romanska cerkev. V tem obdobju se kmetje niso zanimali za „nerodoviten“ grušč, za katerega so menili, da je slabo kamenje (izvor imena kraja Maucaillou), saj ni bil primeren za pridelavo žit. Šele pozneje je bilo ugotovljeno, da je vinska trta edina rastlina, ki lahko na takih tleh doseže izjemne rezultate. Zasaditev vinogradov priča o tem, da so dejansko obstajali že prej: „Njegovi vinogradi so brez dvoma eni od najstarejših v Médocu“ (Bordeaux et ses Vins, C. Féret, M. H. Lemay, 1991). V 14. in 15. stoletju je bila vinska trta namreč posajena pretežno na ozemljih v notranjosti, in ne ob ustju reke. Tedanji vinogradniki so se raje izognili škodljivim posledicam reke in meglic, ki so povzročale gnilobo in pustošile njihove vinograde.

8.2. Opis človeških dejavnikov, ki prispevajo k povezavi

Sloves vin iz Moulisa se je resnično uveljavil v drugi polovici 19. stoletja po zaslugi glavnih vodilnih Haut-Médoca s politiko proste trgovine v obdobju drugega francoskega cesarstva in tesnimi odnosi med Napoleonom III. in kraljico Viktorijo. Bordojski trgovci, ki so svoje bogastvo ustvarili s trgovino z otoki, so vlagali v Moulis. Vinogradi te občine so svoj vrh dosegli konec 19. stoletja, ko so merili 1 500 hektarov, preden jih je prizadela trtna uš. Na začetku 20. stoletja so bordojski trgovci določili pogoje za dajanje vin Moulis-en-Médoc na trg. Ime „Moulis“ je nastalo na podlagi poslovnih praks vinogradnikov, ki so del svoje proizvodnje prodajali neposredno posameznikom. Navedba „Moulis“ se je prvič pojavila na teh distribucijskih poteh. Z ustanovitvijo sindikata Moulisa leta 1936 in nato priznanjem kontrolirane označbe porekla z odlokom z dne 14. maja 1938 je bilo ugodeno zahtevam proizvajalcev. Odlok o tej označbi je bil spremenjen 4. januarja 1939, in sicer je bila nekaterim parcelam v občinah Arcins, Avensan, Castelnau-de-Médoc, Cussac-Fort-Médoc, Lamarque in Listrac-Médoc dovoljena uporaba označbe „Moulis“ na podlagi starodavnih običajev. Ker so proizvodni običaji hitro zatem izginili iz občin Avensan in Cussac-Fort-Médoc, sta bili ti občini odstranjeni z geografskega območja. Zaradi posodobitve razmejitve, odobrene leta 2020, je bila odstranjena občina Arcins.

„Moulis“ je najmanjša od občinskih označb. Sedanjih 634 hektarov vinogradov predstavlja približno 4 % medoških vinogradov. Te vinograde upravlja približno 50 lastnikov.

8.3. Informacije o kakovosti in značilnostih proizvoda

V vinogradih z označbo „Moulis“ se proizvede v povprečju 25 000 hektolitrov mirnih rdečih vin.

Od samega začetka so vina „Moulis“ fina in zaokrožena, saj so pogosto pridelana iz sorte merlot N, večinoma skupaj s sorto cabernet-sauvignon N. Sorti petit verdot N in cabernet franc N ter redkeje sorti cot N in carmenère N prinašajo kompleksnost. Zaradi dobre taninske strukture polnost dosežejo po sedmih do desetih letih staranja. Ta vina pogosto odlikujejo intenzivna barva, elegantna cvetica, kompleksni in močni aromatični odtenki ter okus, ki se dolgo obdrži v ustih.

Vina „Moulis“, pridelana na gruščnatih tleh, na splošno povezujejo eleganco, moč in kompleksnost. Na glinasto-apnenčastih tleh se prideluje vino z nekoliko polnejšim telesom kot na prej navedenih tleh. Zanje drži, da združujejo „duh in vitalnost“ in to, da so zelo primerna za staranje. V vsakem primeru vina zorijo najmanj šest mesecev.

8.4. Vzročna medsebojna povezava

Z območja parcel za pridelavo so izključena hidromorfna površja, prevladujoče glinasta tla, ki povzročijo začasno zasičenost površinskih plasti, ter tla iz črnega humusa brez naklona, ki pogosto ležijo na plasti strjenih železovih konkrecij, lokalno imenovanih alios. Prav tako so z območja parcel za pridelavo izključene rečne doline, dna vrtačastih parcel in območja ob potokih, kjer se spomladi zadržuje hladen zrak, ki povzroča nevarnost zmrzali in pozne zrelosti. Nazadnje, območja, kjer se ne ukvarjajo z vinogradništvom, kot so stari gozdovi z visokimi drevesi, ali območja, kjer se ne ukvarjajo več z vinogradništvom, kot so urbana območja in kamnolomi (aktivni ali opuščeni), niso razvrščena.

Med parcelami, ki so uvrščene v območje za pridelavo, so gruščnati nanosi na severovzhodu še zlasti primerni za pridelavo sorte cabernet-sauvignon N. Glinasto-apnenčasta tla v središču občine so izredno primerna za sorto merlot N, visoke terase grušča na zahodu pa imajo lastnosti, ki so potrebne za razvoj glavnih dveh sort vinske trte.

Zaradi te raznolikosti je treba vinograde obdelovati selektivno. Gostota zasaditve je določena na najmanj 7 000 trsov na hektar. Donosi se uravnavajo in so omejeni na največ 57 hektolitrov na hektar. Poleg tega je največje število vidnih očes po obrezovanju glede na izbrani način omejeno na 12, največja povprečna obremenitev na parcelo pa je določena na 9 500 kilogramov na hektar oziroma največ 14 grozdov na trs.

9. Bistveni dodatni pogoji (pakiranje, označevanje, ostale zahteve)

Območje v neposredni bližini (1)

Pravni okvir:

nacionalna zakonodaja

Vrsta dodatnega pogoja:

izjema pri proizvodnji na razmejenem geografskem območju

Opis pogoja:

Območje v neposredni bližini, opredeljeno z izjemo za proizvodnjo vin, na podlagi uradnega geografskega kodeksa z dne 25. marca 2020 zajema ozemlje naslednjih občin departmaja Gironde:

Arcins, Arsac, Avensan, Blanquefort, Castelnau-de-Médoc, Cissac-Médoc, Cussac-Fort-Médoc, Labarde, Lamarque, Ludon-Médoc, Macau, Margaux-Cantenac, Listrac-Médoc, Parempuyre, Pauillac, Le Pian-Médoc, Saint-Estèphe, Saint-Julien-Beychevelle, Saint-Laurent-Médoc, Saint-Sauveur, Saint-Seurin-de-Cadourne, Soussans, Le Taillan-Médoc in Vertheuil.

Območje v neposredni bližini (2)

Pravni okvir:

nacionalna zakonodaja

Vrsta dodatnega pogoja:

izjema pri proizvodnji na razmejenem geografskem območju

Opis pogoja:

Območje v neposredni bližini, opredeljeno z izjemo za obdelavo in zorenje vin, na podlagi uradnega geografskega kodeksa z dne 25. marca 2020 zajema ozemlje naslednjih občin departmaja Gironde:

Abzac, Aillas, Ambarès-et-Lagrave, Ambès, Anglade, Arbanats, Arcins, Arsac, Les Artigues-de-Lussac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Les Billaux, Birac, Blaignac, Blaignan-Prignac, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Le Bouscat, Branne, Brannens, Braud-et-Saint-Louis, La Brède, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-de-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Les Eglisottes-et-Chalaures, Escoussans, Espiet, Les Esseintes, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Le Fieu, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Le Haillan, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, La Lande-de-Fronsac, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Léogeats, Léognan, Lesparre-Médoc, Lestiac-sur-Garonne, Les Lèves-et-Thoumeyragues, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l’Ile-du-Carnay, Lussac, Macau, Madirac, Maransin, Marcenais, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Le Nizan, Noaillac, Noaillan, Omet, Ordonnac, Paillet, Parempuyre, Pauillac, Les Peintures, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Le Pian-Médoc, Le Pian-sur-Garonne, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Porte-de-Benauge, Portets, Le Pout, Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Le Puy, Puybarban, Puynormand, Queyrac, Quinsac, Rauzan, Reignac, La Réole, Rimons, Riocaud, Rions, La Rivière, Roaillan, Romagne, Roquebrune, La Roquille, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Saint-Côme, Saint-Denis-de-Pile, Saint-Emilion, Saint-Estèphe, Saint-Etienne-de-Lisse, Saint-Exupéry, Saint-Félix-de-Foncaude, Saint-Ferme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Julien-Beychevelle, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Sainte-Colombe, Sainte-Croix-du-Mont, Sainte-Eulalie, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Sainte-Hélène, Sainte-Radegonde, Salaunes, Salleboeuf, Les Salles-de-Castillon, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Le Taillan-Médoc, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Le Tourne, Tresses, Uzeste, Val-de-Livenne, Val-de-Virvée, Valeyrac, Vayres, Vendays-Montalivet, Vensac, Vérac, Verdelais, Le Verdon-sur-Mer, Vertheuil, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac in Yvrac.

Označevanje

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Pri označevanju se lahko navede večja geografska enota, „Bordeaux - Médoc“, „Vin de Bordeaux - Médoc“ ali „Grand Vin de Bordeaux - Médoc“. Velikost črk za to poimenovanje niti po višini niti po širini ne presega dveh tretjin velikosti črk, ki sestavljajo ime kontrolirane označbe porekla.

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-265561ce-edde-4d79-90d2-45fd71b430a1

(1) UL L 9, 11.1.2019, str. 2.